[{"text_idx": "#000005", "text": "Mudiad Meithrin yn lansio cyfres o fideos i hyrwyddo addysg Gymraeg ymysg rhieni di-Gymraeg"}, {"text_idx": "#000006", "text": "Mae\u2019r clipiau fideo yn rhannu profiadau rhieni ac yn clywed gan rai sydd wedi bod ar y daith iaith gan ddechrau mewn Cylch Ti a Fi neu Gylch Meithrin"}, {"text_idx": "#000007", "text": "Mae clipiau fideo\u2019n cael eu lansio gan Di\u0302m Talaith y De-ddwyrain Mudiad Meithrin ddydd Iau (Ionawr 19), ac maen nhw wedi\u2019u hanelu\u2019n benodol at rieni di-Gymraeg er mwyn eu hanog nhw i ddewis gofal ac addysg Gymraeg i\u2019w plant trwy\u2019r Cylchoedd Ti a Fi a\u2019r Cylchoedd Meithrin."}, {"text_idx": "#000008", "text": "Mae\u2019r clipiau fideo yn rhannu profiadau rhieni ac yn clywed gan rai sydd wedi bod ar y daith iaith gan ddechrau mewn Cylch Ti a Fi neu Gylch Meithrin."}, {"text_idx": "#000011", "text": "\u201cDydw i ddim yn siarad Cymraeg, ond rwy am i fy mhlant dderbyn bob cyfle, ac i fod yn un o\u2019r Filiwn Siaradwyr Cymraeg,\u201d meddai Laura Brown, sy\u2019n rhiant i blentyn mewn Cylch Meithrin yn y de-ddwyrain."}, {"text_idx": "#000014", "text": "\u201cHoffwn iddi siarad Cymraeg,\u201d meddai am ei merch."}, {"text_idx": "#000017", "text": "Dydy Alys a Tim Carter, sydd a\u0302\u2019u plentyn yn mynychu Cylch Meithrin, ddim yn teimlo eu bod nhw\u2019n cael eu gadael allan am nad ydyn nhw\u2019n siarad Cymraeg."}, {"text_idx": "#000018", "text": "\u201cMaen nhw\u2019n cael gymaint o hwyl... pethau bach fel yr wythnos hon roedd hi\u2019n eistedd wrth fwrdd y gegin yn cyfri i ddeg yn Gymraeg a doedd gennym ni ddim syniad ei bod hi\u2019n medru gwneud hynny!\u201d medden nhw."}, {"text_idx": "#000019", "text": "\u201cDwi\u2019n meddwl ei bod hi\u2019n bwysig iawn magu ein plant yn ddwyieithog i fynegi eu hunain yn Gymraeg ac yn Saesneg."}, {"text_idx": "#000020", "text": "\u201cDydyn ni ddim teimlo ein bod yn cael ein gadael allan gan nad ydyn ni\u2019n siarad Cymraeg \u2013 ry\u2019ch chi\u2019n rhan o\u2019r gymuned yn syth ac mae pobl yn siarad Saesneg gyda chi os oes angen."}, {"text_idx": "#000023", "text": "\u201cRoedd fy rheini am i mi gael y cyfleoedd na chawson nhw wrth dyfu,\u201d meddai Morgan Hart, sydd bellach yn gweithio trwy gyfrwng y Gymraeg yng Nghylch Meithrin Canol Dref, Pen-y-bont ar Ogwr."}, {"text_idx": "#000027", "text": "\u201cDoedd neb yn fy nheulu wedi bod i ysgol Gymraeg felly penderfynon nhw ein danfon i Gylch Meithrin oedd yn agos i ni... wnaethon ni fwynhau\u2019n fawr... Mae plant yn caffael ieithoedd mor hawdd mae\u2019n gwbl ddiymdrech,\u201d meddai."}, {"text_idx": "#000028", "text": "Bydd modd gwylio\u2019r fideo isod ddydd Iau (Ionawr 19):"}]